Sola strekker seg over Mjønesfjellet først godt ut på formiddagen disse høstdagene med strålende vær. Da smelter rimet straks, og går over til dogg.
Dagene begynner å bli korte, så det gjelder for edderkopper og småfugler å skaffe seg mat nok på dagtid. Lange og mørke netter må bare holdes ut. Men for en naturfotograf er dette herlige tider. Det er virkelig noe annet enn de grønne landskapene om sommeren.
Her jeg kommer kjørende, fra E6 og sørover mot Kjøpsvik i Tysfjorden, ser Stetinden minst like majestetisk ut, men inntar en nokså annerledes form. Tinden er så høy, og man kommer så nær innpå, at det lett er å overse nasjonalfjellet hvis man ikke er spesielt oppmerksom på åpenbaringen.
Med denne teknikken bruker jeg tommelen til å låse eksponeringen, og pekefingeren betjener som vanlig utløseren, og låser fokus samtidig. Venstre hånd stiller brennvidda slik at utsnittet blir som ønsket. Da kan man ta raske eksponeringer med kameraet godt plassert mellom hendene, uten å måtte skifte grep.